पूर्व विधायक अयूब खान का निधन
आपातकाल के दौरान लगा था मीसा
पॉलिटिकलरिपोर्टर|जमशेदपुर
पूर्वविधायक मो. अयूब खान का गुरुवार को निधन हो गया। वे 1977 में जनता पार्टी के विधायक चुने गए थे। बिहार सरकार में बीस सूत्री कार्यक्रम के उपाध्यक्ष रहे। हृदय गति रुकने के कारण टीएमएच में इलाज के दौरान तड़के 3.40 बजे उनका निधन हो गया। उनका अंतिम संस्कार शुक्रवार को धातकीडीह कब्रिस्तान में होगा। मुख्यमंत्री रघुवर दास ने उनके निधन पर शोक जताया है। अयूब खान के मित्र चंद्रमोहन प्रसाद ने बताया कि टीएमएच से सुबह 10 बजे उनका पार्थिव शरीर बिष्टुपुर स्थित गांधी शांति प्रतिष्ठान में लाया जाएगा, जो उनका निवास स्थान है। वहां लोग अंतिम दर्शन करेंगे। दोपहर 12 बजे उनके शव को धातकीडीह बड़ी मस्जिद में जुमा जनाजे की नमाज के लिए ले जाया जाएगा। फिर धातकीडीह कब्रिस्तान में दोपहर डेढ़ बजे दफनाया जाएगा। वे अपने पीछे दो पुत्र और एक पुत्री छोड़ गए हैं।
19 महीने रहे थे जेल में
मो.अयूब खान पर आपातकाल के दौरान मीसा लगा था। वे 19 महीने तक जेल में रहे थे। नेतृत्व क्षमता के कारण इन्हें समाजवादी जनता पार्टी का राष्ट्रीय महासचिव भी बनाया गया था, जिसके अध्यक्ष चंद्रशेखर थे। आपातकाल खत्म हुआ, तो उन्हें जमशेदपुर पश्चिम से चुनाव लड़ने का अवसर मिला था। जनता ने उन्हें चुना था। लोकनायक जयप्रकाश नारायण के आदेश पर मई 1965 में वे दरभंगा से जमशेदपुर आए थे। गांधी शांति प्रतिष्ठान के सचिव, फिर अध्यक्ष बने थे।
लोकतंत्रके सिपाही थे : दास
मुख्यमंत्री(सीएम) रघुवर दास ने कहा कि मो. अयूब खान लोकतंत्र के सच्चे सिपाही थे। उनके निधन से भारतीय लोकतंत्र को अपूरणीय क्षति हुई है। वे मृदुभाषी, कर्मठ, ईमानदार और जनप्रिय नेता थे। मुख्यमंत्री की ओर से उनके आप्त सचिव मणींद्र चौधरी ने गुरुवार को जारी बयान में कहा है कि अयूब खान शांति के पुजारी थे। वे आपसी सौहार्द के पक्षधर थे। सीएम ने उनकी आत्मा की शांति के लिए ईश्वर से प्रार्थना की है।
awa_Deva hin_Deva mai_Deva hin_Deva hin_Deva hin_Deva hin_Deva hin_Deva